ایران ده ینگی تور کرونا ویروس (Covid-19) سببلی ینه 4 کیشی نینگ حیاتی نی یوقاتگن لیگی بیلدیریلدی. اوشبو دایره ده ایران ده کرونا ویروس سببلی حیاتی نی یوقاتگن کیشی لر سانی نینگ 16 نفر گه کوتریلیب کیتگن لیگی معلوم قیلیندی.
آفتاب نیوز خبر سایتی گه کوره, ایران نینگ اورته قسمیده اورین آلگن مرکزی ولایتیده 2 کیشی کرونا ویروس سببلی حیاتی نی یوقاتگن.
ایسنا خبر آژانسی ایسه, البرز عالی بیلیم یورتی طب فاکولته سی باشلیغی نینگ اورینباسری نینگ, البرز ولایتیده کرونا ویروس انیقلنگن 3 کیشی دن بیری نینگ وفات ایتگن لیگی نی معلوم قیلگن لیگی نی بیلدیردی.
ایرنا خبر آژانسی ایسه, همدان طب فاکولته سی باشلیغی نینگ اورینباسری منوچهر کریمی نینگ, "همدان ولایتیده بیرینچی کرونا ویروس واقعه سی انیقلندی. کسل لر دن بیری وفات ایتدی" دییه قید ایتگن لیگی نی معلوم قیلدی.
قم ولایتی نینگ نماینده سی میر آبادی فراهانی حاضرگی کون گه قدر ایران ده کرونا ویروس سببلی 50 دن آرتیق کیشی نینگ حیاتی نی یوقاتگن لیگی و 250- 260 نفر نینگ ایسه اوشبو کسلیلککه مبتلا بولگن لیگی و ایران دولتی نینگ اوشبو حقیقت نی یشریاتگن لیگی نی ادعا ایتگن ایدی.
ایران دولتی ایسه اوشبو ادعا لرنینگ یلغان ایکن لیگی نی بیلدیرماقده.
حادثه پایتخت تاشکینت ده یوزبیرگن
